Andre Agassi și Steffi Graf vor juca un meci demonstrativ în România. Ce mesaj le-au transmis organizatorii Sports Festival
Organizatorii Sports Festival le-au transmis un mesaj lui Andre Agassi și lui Steffi Graf direct pe un bilboard din Las Vegas, orașul în care cei doi trăiesc.
Milioane de oameni au putut citi mesajul afișat pe celebra Las Vegas Strip, strada cu cele mai mari casinouri, lungă de aproape 7 km, din sudul capitalei jocurilor de noroc.
Andre Agassi și Steffi Graf, cel mai celebru cuplu din tenis, vor juca pentru prima dată un demonstrativ de tenis în România.
Ei vor fi prezenți la Sports Festival, unde vor juca alături de Simona Halep și Andrei Pavel, pe 15 iunie, la BT arena din Cluj-Napoca.
Sursa: StirilePROTV
Dată publicare:
15-05-2024 14:58